ปชป.ชี้ตั้งพสิษฐ์ตอบแทนคดียุบพรรค - โพสต์ทูเดย์ ข่าวการเมือง
ปชป.ชี้ตั้งพสิษฐ์ตอบแทนคดียุบพรรค
วันที่ 13 ก.ย. 2554 เวลา 21:20 น.
สกลธีชี้ครม.ตั้งพสิษฐ์ที่ปรึกษารมว.สธ.มีการวางแผนอย่างเป็นระบบตอบแทนฟ้องคดียุบพรรคปชป.
นายสกลธี ภัททิยกุล รองโฆษกพรรคประชาธิปัตย์ กล่าวถึงผลการการประชุมคณะรัฐมนตรีที่มีมติแต่งตั้ง นายพสิษฐ์ ศักดาณรงค์ อดีตเลขาฯศาลรัฐธรรมนูญเป็นที่ปรึกษารมว.สาธารณสุขว่า นายพสิษฐ์ถือเป็นตัวชี้วัดส่วนประกอบสำคัญของการโยกย้ายในครั้งนี้ว่า มีการวางแผนไว้อย่างเป็นระบบเหมือนการตอบแทน ด้วยการให้ตำแหน่ง และเมื่อสัปดาห์ที่ผ่านมาก็มีการโยกย้ายข้าราชการเกิดขึ้นทุกคนมีความเชื่อมโยง และเคยช่วยเหลือกันมาจึงต้องมีการตอบแทน
"นายพสิษฐ์ก็อยู่เบื้องหลังฟ้องยุบพรรคประชาธิปัตย์ การให้ตำแหน่งก็ทำให้ได้รู้ว่าทำอะไรก็ควรเกรงใจเรื่องนี้ไม่เกี่ยวกับกระทรวง มันเกี่ยวที่คนให้อยากจะให้มากกว่า"นายสกลธี กล่าว ส่วนกรณีการโยกย้ายอธิบดีกรมราชทัณฑ์ก็ดูเหมือนมีการเตรียมการล่วงหน้าเอาไว้แล้วว่าจะจัดสรรตำแหน่งให้กับบุคคลใดบ้าง.